Likumprojekts

**Grozījumi likumā "Par Valsts ieņēmumu dienestu"**

Izdarīt likumā "Par Valsts ieņēmumu dienestu" (Latvijas Republikas Saeimas un Ministru Kabineta Ziņotājs, 1993, 34. nr.; 1995, 23., 24. nr.; 1997, 4. nr.; 1998, 2., 15. nr.; 1999, 22. nr.; 2001, 15., 23. nr.; 2002, 16. nr.; 2003, 6., 8. nr.; 2005, 14. nr.; 2006, 22. nr.; 2008, 14., 24. nr.; 2009, 2., 15., 22. nr.; Latvijas Vēstnesis, 2009, 199. nr.; 2010, 99. nr.; 2011, 85. nr.; 2012, 50., 108., 203. nr.; 2013, 232. nr.; 2014, 189., 214., 257. nr.) šādus grozījumus:

1. Aizstāt 13.1pantā vārdus un skaitli "un 16.1pantā" ar skaitļiem un vārdiem "16.1 un 16.2pantā".

2. Aizstāt 19. panta ceturtajā daļā vārdus "sešu mēnešu pārbaudes laiku" ar vārdiem "pārbaudes laiku no trim līdz sešiem mēnešiem".

3. Papildināt 22. panta 2.2daļu aiz vārdiem "(atlikšanu, sadalīšanu)" ar vārdiem "un lēmumi par nokavēto nodokļu maksājumu labprātīgu izpildi".

4. 25. pantā:

aizstāt otrajā daļā vārdus "Muitas iestāžu" ar vārdiem "Valsts ieņēmumu dienesta ģenerāldirektora vietniekam, kura pakļautībā ir muitas iestāžu vai finanšu policijas ierēdņi, kā arī muitas iestāžu un finanšu policijas";

papildināt otro daļu pēc vārda "piešķiršanas" ar vārdu "saglabāšanas";

aizstāt trešajā daļā vārdus "Muitas iestāžu" ar vārdiem "Valsts ieņēmumu dienesta ģenerāldirektora vietnieks, kura pakļautībā ir muitas iestāžu vai finanšu policijas ierēdņi, kā arī muitas iestāžu un finanšu policijas";

izslēgt ceturto un piekto daļu.

5. Papildināt likumu ar 25.1pantu šādā redakcijā:

"**25.1pants. Tiesības valkāt svētku (parādes) formas tērpu ierēdnim, ar kuru izbeigtas valsts civildienesta attiecības vai kurš pārcelts citā amatā un kuram iepriekš piešķirta dienesta pakāpe**

1. Ierēdnim, ar kuru Valsts ieņēmumu dienestā izbeigtas valsts civil­dienesta attiecības vai kurš pārcelts citā amatā Valsts ieņēmumu dienestā un kuram iepriekš piešķirta dienesta pakāpe, ir tiesības valkāt svētku (parādes) formas tērpu valsts svētku, atceres vai atzīmējamo dienu pasākumos, Valsts

ieņēmumu dienesta vai tā struktūrvienības pasākumā, kā arī citā pasākumā Latvijas Republikā vai ārvalstīs, kuru atbalsta Valsts ieņēmumu dienests un kurā piedalās attiecīgās Valsts ieņēmumu dienesta amatpersonas.

2. Šā panta pirmajā daļā minētās tiesības neattiecas uz ierēdni, kurš atbrīvots no ierēdņa amata Valsts ieņēmumu dienestā:

1) sakarā ar pārbaudes neizturēšanu;

2) sakarā ar neatbilstību amatam;

3) sakarā ar neatbilstību ierēdņa obligātajām prasībām;

4) saskaņā ar tiesas spriedumu krimināllietā;

5) piemērojot disciplinārsodu – atbrīvošana no ierēdņa amata.

3. Šā panta pirmajā daļā minētajam ierēdnim ir tiesības par personiskajiem līdzekļiem iegādāties un valkāt normatīvajos aktos noteikto svētku (parādes) formas tērpu atbilstoši pēdējai piešķirtajai dienesta pakāpei.

4. Valkājot svētku (parādes) formas tērpu, šā panta pirmajā daļā minētais ierēdnis ievēro vispārējās pieklājības normas un ētikas principus un neveic darbības, kas diskreditē Valsts ieņēmumu dienestu.

5. Ja šā panta pirmajā daļā minētais ierēdnis neievēro vispārējās pieklājības normas vai ētikas principus vai ar savu darbību diskreditē Valsts ieņēmumu dienestu, finanšu ministrs vai Valsts ieņēmumu dienesta ģenerāldirektors ierēdnim var atņemt tiesības valkāt svētku (parādes) formas tērpu."

Finanšu ministrs

Jānis Reirs